Alaki szabályzat

1. ÁLTALÁNOS RENDELKEZÉSEK

1.0 Az Alaki Szabályzat célja:

Az Alaki szabályzat célja azon alaki alapfogalmak, vezénylési módok és azok végrehajtásainak meghatározása, mely egységessé teszi a cserkészélet formaiságait, s ilyen módon elősegíti a belső rend, fegyelem és önuralom megvalósítását.

1.1 Alakzati alapfogalmak

1.1.1 Alakzat

A cserkészegység meghatározott elhelyezkedése, közös és egységes tevékenységünk végrehajtásához.

1.1.2 Zárt rend

Az egységek egymás mellett vagy egymás mögött, meghatározott tér. És távközökkel való elhelyezkedése, sorakozása, mozgása. Menetalakzat az egységek menetcéljait szolgáló oszlopalakzat.

1.1.3 Oszlop

Olyan alakzat, amelyben a cserkészek, ill. az egységek egymás mögött meghatározott távközre helyezkednek el. Az oszlop mélysége legalább elérje, de lehetőleg haladja meg a szálességét.

1.1.4 Vonal

Olyan alakzat, amelyben a cserkészek, ill. az egységek egymás mellett meghatározott térközre helyezkednek el.

1.1.5 Kettős, hármas… vonal

Az egymás mögött vonalban álló cserkészek sora.

1.1.6 Térköz

Az egymás mellett álló cserkészek közti meghatározott távolság.

1.1.7 Távköz

Az egymás mögött álló cserkészek közötti meghatározott távolság.

1.1.8 Iránytartás

Az alakzat a jobbszélső sor élén lévő cserkészhez igazodik.

1.2 A vezénylés módja

1.2.1 A vezénylő

A vezénylő álljon olyan messze az egységtől, hogy minden cserkészét jól láthassa és azok is jól láthassák őt. A vezénylő mindig vigyázzállásban forduljon az egység felé. A vezényszó mindig határozott és jól érthető legyen. Minden vezénylés két részből áll:
A figyelmeztető és a végrehajtás elrendelő parancsból. S nagyobb hangsúly az utóbbin van.

1.2.2 Figyelmeztetés vezényszóra

Nagyobb területen elhelyezkedő egységek tevékenységének megszüntetésére „Figyelj!” vezényszót kell alkalmazni. Erre a cserkészek szüntessék meg a mozgást és forduljanak az álló helyzetben a vezénylő felé.
 A „Figyelem!” vezényszó síppal, ill. kürttel is alkalmazható – (a vigyázz! Jele), ugyanúgy – hang nélkül – a vezető felemelt kézzel.

1.2.3 A vezényszó

A csak végrehajtást elrendelő részből álló vezényszavak (pl. Vigyázz!, Pihenj!, Oszolj!) előtt figyelmeztetőként az egység megnevezését kell alkalmazni.

2. ÁLTALÁNOSAN ALKALMAZOTT ALAKI FORMÁK, ALAKZATOK ÉS VÉGREHAJTÁSUK

2.1 Az alaki formák és vezénylésük

2.1.1 A „Vigyázz” állás

Az egység megnevezése után a végrehajtási vezényszó: „Vigyázz!” 
A végrehajtás: A jobb lábbal a bal mellé lépünk, a sarkak össze, lábfejek egy lábnyira szétnyitva. Ezzel egyidejűleg felegyenesedett tartásba emelkedünk és mozdulatlanul maradunk. – A has behúzva, mellkas kifesz1tve, vállak kissé hátrafeszítve. A tenyér zárt a láb mellett. A fej és tekintet előre.

Megjegyzés: Minden vezényelt tevékenység a VIGYÁZZ! állásból indul, amely addig tart, amíg a PIHENJ! vezényszó nem hangzik el!

2.1.2 A „Pihenj!” állás

Az egység megnevezése után a végrehajtási vezényszó: „Pihenj!” A végrehajtás: 
A testtartás kényelmes, a lábak térdben lazítva, de nincs kilépés. A testsúly áthelyezése lehetséges. Beszélgetés és testtel való elfordulás tilos. A kezek a test mellett szabadon maradnak. Ezt a vezényszót csak a VIGYÁZZ! vezényszó követheti!

2.1.3 Az „Oszolj”!

Az egység megnevezése után a végrehajtási vezényszó: „Oszolj!” A végrehajtás: A vezényszó elhangzásakor a cserkészek bal lábbal határozottan kilépnek és elhagyják alakzatukat.

2.1.4 Fordulatok állóhelyben

2.1.4.1 A „Jobbra át!”

Az egység megnevezése után a végrehajtási vezényszó: „Jobbra át!” Az első szó végét elnyújtva kell mondani, időt hagyva a cserkészeknek az irány meghatározására. A második szót röviden s erős hangsúllyal ejtjük ki. A vezényszó kimondásának üteme határozza meg a fordulások ütemét.
A végrehajtás: Két ütemben történik. Első ütemben a cserkész vállának jobbra fordításával a jobb sarkon és a bal talpon elfordul jobbra 90 fokot. A második ütemre az oldalt lévő bal lábát határozottan a jobb lába mellé helyezi. A lábfejek most is nyitottak. A végrehajtás során a karját a Vigyázz-állásban előírtaknak megfelelően tartsa.

2.1.4.2 A „Balra át!”

A 2.1.4.1 pont leírását értelemszerűen kell alkalmazni, úgy hogy a fordulás most balra történik. (A forgás a bal sarkon és a jobb talpon van.)

2.1.4.3 A „Hátra arc!”

Az egység megnevezése után a végrehajtási vezényszó: „Hátra arc!” A Végrehajtás: Két ütemben és mindig balra történik. A cserkész az első ütemben a bal sarkán és a jobbtalpán elfordul balra 180 fokot. A testsúly a fordulás során a bal lábon van. A második ütemben az oldalt lévő jobb lábát határozottan a bal lába mellé kell zárni. A végrehajtás során a karok a test mellett kinyújtva maradnak.

2.2 Sorakozó alakzatok

2.2.1 Az őrs sorakoztatása oszlopba

Az egység megnevezése és Vigyázz! Vezényszó után a végrehajtási vezényszó: „Előttem, oszlopban sorakozz!”
A végrehajtás: Vezényléskor az őrsvezető jobb karját 30 fok szögben felfelé előre nyújtja. A legmagasabb cserkész mintegy 2 méterre áll az őrsvezetővel szemben. Az őrs mögötte sorakozik oszlopban. A cserkészek nagysága szerint állnak, kinyújtott jobb karral igazodva. A távköz felvétele után – vezényszó nélkül – leengedik karjukat.

2.2.2 Az őrs sorakoztatása vonalba

Az egység megnevezése és a Vigyázz! Vezényszó után a végrehajtási vezényszó: „Mellettem vonalban sorakozó!”
A végrehajtás: A vezénylő a végrehajtási vezényszóra elfoglalja a választott állást, kinyújtja oldalra bal karját – minek következtében csípőre teszi. Az első legnagyobbik cserkész foglalja mintegy félarasznyi távolságban a helyét az őrsvezető könyökétől. Az adott vonalban sorakoznak a többiek is, csípőre kitett bal karral, jobbra nézve. A térköz felvétele után – vezényszó nélkül – leengedik a karjukat és előre néznek.

2.2.3 A raj sorakoztatása oszlopba

Az egység megnevezése és a Vigyázz! Vezényszó után a végrehajtási vezényszó: „Előttem, oszlopban sorakozó!”
A végrehajtás: Vezénylő jobb karját kb. 30 fok szögben felfelé előre nyújtja a választott irányban. A vezénylővel szemben áll meg a raj menetszerinti jobb első vezetője mintegy 2 méterre, a csípőre kitett bal karral. A többi őrsvezető az elsőtől balra, könyöktávolságra sorakozik. Az első ŐV előre néz, többiek pedig jobbról igazodnak. A többi cserkész a nagyság szerint foglalja helyét az illő ŐV mögött, előre kinyújtott jobb karjával igazodva. A távköz felvétele után – vezényszó nélkül – mindenki leengedi karját és előre néz.

2.2.4 A raj sorakoztatása vonalba

Az egység megnevezése és a Vigyázz! Vezényszó után a végrehajtási vezényszó: „Mellettem, X-soros vonalban sorakozó!”
A végrehajtás: A vezénylő megáll ott, ahol az egységet akarja sorakoztatni, bal karját rövidesen oldalba kinyújtva. Az első vonalba sorakozó őrs vezetője beáll a vezénylő baloldalától két lépésre, miközben bal kezét csípőre teszi. Mögéje beálló őrsök vezetői sorakoznak előre kinyújtott jobb kézzel és csípőre kitett bal kézzel. Többi a 2.2.2 cikkely szerint zajlik.
(A csapat szintén hasonlóképpen hajtjuk végre, mivel a rajközti térköz kb. 2 méter )

2.2.5 Igazodás

Gyakori eset, hogy a felvett alakzat nem szabályos, ill. megbomlik. Ilyenkor a „VIGYÁZZ!-IGAZODJ!” – vezényszó következik. A cserkészek őrsönként igazodnak kar kinyújtásával a 2.2.3, 
2.2.4-es cikkely szerint.
(A műveletet a Vigyázz! – vezényszóval szüntetjük meg.)

Nagy tábor (v. több csapat) oszlopos felsorakoztatásánál a végrehajtási vezényszóra a csapatparancsnokok 3 lépéssel előre lépnek, hátra arc-ot csinálnak, és az oldalra lépésekkel ellenőrzik az oszlopokat. A vezénylő tiszt a csapatok sorakoztató vonalát igazítja.
HA az igazodás véget ért, csapatparancsnokok visszalépnek a kilépett pozícióba, előre az arccal. Erre a vezénylő tiszt a felsorakozottak megnevezésével és Vigyázz! vezényszóval befejezik az igazodást.
(Mindenki leengedi a karját és a csapatparancsnokok visszalépnek.)

2.2.6 Kilépés az alakzatból

2.2.6.1 Kilépés vonalból

Vezényszó: pl. – Továbbiakban felsorolt ( vagy: XY cserkész), Lépj (-tek) ki!.
A cserkész a neve elhangzása után hangosan jelentkezik: „Parancs!” és kilép.
Végrehajtás: Felszólított megérinti az előtte állónak a vállát, aki tovább viszi ezt a cselekvést az egész oszlopban. Ezután minden jelt kapott cserkész fél lépéssel előre és egy lépéssel jobbra lép. A felszólított kimegy a vezényelt vonalra és a helyet csinálók visszalépnek.
Belépés: „Lépjetek be!” egyszerre-ütemben: tisztelegnek és kilépnek.
A felsorakozottak visszatérésüknél minden tükörképpen zajlik vissza.

2.2.6.2 Kilépés oszlopból

A cserkész a neve elhangzása után hangosan jelentkezik: „Parancs!” és kilép.
Végrehajtás: A felszólított Jobbra át!-ot hajt végre, jobbról álló szomszédja fél lépéssel előre lép, és a felszólított kilép.

2.2.7 A tábori szertartások és a sátorszemle

2.2.7.1 A sátorszemle

A napostiszt (NT) sípszóval jelzi a kezdetét. Az őrs a saját körletben vonalban sorakozik.
Az NT közeledtekor az ŐV vezényel: Őrs vigyázz! Jobbról (balról) tisztelegj! És jelentést ad:
Parancsnokom, X-őrs a sátorszemléhez felsorakozott! NT: Köszönöm.
ŐV: Pihenj! – és elkíséri az NT-et
A szemle végén: ŐV: Őrs vigyázz!
		   NT, ŐV: egyszerre tisztelegnek ( Jó munkát! – Jó munkát!)
		   ŐV: (NT távozása után) „Őrs oszolj!”

2.2.7.2 A zászló előtti sorakozó

NT: Tábor vigyázz! Az ŐV-éktől jelentést kérek.
ŐV-ék kilépnek és az NT előtt mintegy 3 lépésre vonalban felsorakoznak. Az NT tiszteleg s vele együtt az ŐV-k is. Az ŐV-k az NT-tel együtt fejezik be a tiszteletadást. Ezután az NT balról-jobbra átveszi a jelentést, pl.: „A Komondor őrs létszáma 7 cserkész, 1 igazoltan távol.”
A jelentések vétele után:
NT:	Köszönöm! Lépjetek be! (és újból egyszerre tisztelegnek)
NT:	(hátra arc tiszteleg) Parancsnokom, X.sz.---------tábor
					       Létszáma………….
TP:	Köszönöm.	Zászlófelvonás		Eligazítások
				Ima				Ima
				Napiparancs			Zászlólevonás
				Eligazítások			Takarodó
NT: (elismétli)
Egyszerre tisztelegnek.

NT:	Imádkozzuk!	-	Imától!
	Tábor Vigyázz! Zászlófelvonáshoz kilép: RH….
RH:	Parancs!
NT:	Zászlónak tiszte-leg!
	Tábor vigyázz!

X. sz. Tábor - Napi parancs
Jelmondat:….
NT:

Szolgálatátadás	(elvégezni) SzŐ, PrŐ, őrség pk-a

Tábor pihenj!		(és végigolvasni a NP-t)
Tábor vigyázz!
			Jó munkát!	XY tpk.
Tábor pihenj!
(eligazítások)
NT:		Tábor vigyázz! ŐV-k, vezessétek el az őrsöket!

3.  TISZTELETADÁS

3.1 A tiszteletadás formái

3.1.1 A tiszteletadás tisztelgéssel 

Történhet egyénileg vagy zárt alakzatban.
A Végrehajtási vezényszó: Tiszte-legj!
A befejezést jelző vezényszó: Vi-gyázz!
A végrehajtás: Az ujjakat cserkészköszöntésre formáljuk és kezünket könyökban meghajlított karral-közvetlenül a törzs mellett vállmagasságig emeljük. A tenyér előre ki van fordítva.
Tisztelgés kalapban, vagy sapkában:
Az alkart mintegy 45o alatt tartunk – a tenyérrel jobb arc felé fordítva-, majdnem érintve a kalap peremét.
Jobb kézzel tisztelegnek az egyének és a zárt alakzatok parancsnokai. Zárt alakzaton belül a vezényszóra: jobbról (balról) tisztelegj! Csak jobbról (balról) tekintjük végig a közelgő felettest.
Mivel a cserkészjel titkos jel, polgári ruhában is jogos használni ott, ahol vállaljuk (ill. cserkész-, v. bizonyos társadalmi körökben).

3.1.2 Tiszteletadás díszmenettel  (ld.: 4.3.1)

3.1.3 Tiszteletadás zászlóval – álló helyzetben

3.1.3.1 Tisztelgés őrsi zászlóval

A zászlós a zászló botját jobb kezében tartja a test mellett, függőleges helyzetben. Tisztelgéskor a zászlórudat előre dönti, miközben a rúd vége földön marad.

3.1.3.2 Tisztelgés csapatzászlóval

A végrehajtás: A zászló rúdjának a vége a földön van, a zászlótartó jobb lábának belső cipőcsúcsához támasztva. Jobb keze a zászlórudat fogja, behajlított könyökkel, válla magasságában. A vezényszót két ütemben hajtja végre. Első ütemben: bal kezével maga előtt megfogja a zászlórudat, jobb keze feletti helyen. Második ütemben: bal lábával előre kilép annyira, hogy testsúlya megoszoljon a két lábán. Jobb kezét eközben a zászlórúdon lecsúsztatja annyira, amennyire karja ezt lehetővé teszi, és ott megtámasztja a rudat.
Ezzel párhuzamosan a bal kezét előre kinyújtja, úgy hogy a zászlórúd közben kb. 45 fokos szögben megdőljön. A zászlórúd földön lévő vége változatlan helyzetben, cipője orrának belső széléhez támaszkodik.
A „Vigyázz!” vezényszó elhangzásakor a zászlótartó fordított sorrendben áll vissza alapállásba.
A zászlótartó mellett álló két zászlóőr tiszteleg, egészen a befejező vezényszóig.

3.1.4 Díszőrség

Alapelvek:
-	Cserkészek szabályos öltözetben vegyenek részt, előzetesen megfelelően kioktatva.
-	Az őrhelyet díszlépésben foglalják el
-	Az őrhely elfoglalása előtt egymásnak egyszerre tisztelegnek
-	Váltásnál: egyszerre tisztelegnek, átadják az őrhelyet, és a váltottak díszlépésben távoznak. (kb. 10m)
-	Övükön tőrt, zsebkést nem viselnek.

3.1.5 Köszönés

Jó munkát!		- (válasz)	Jó munkát!

3.2 Fogadás

3.2.1 Őrsi foglalkozás (ill. kiképző foglalkozás a VKT-ban)

Ha a felettes szerv (pl. cs-pk, vezetőtiszt) belép, az előadó tiszt vezényel: Őrs fel! - Tiszteleg és jelentést ad: pl. Parancsnokom, XY őrsvezető - Mókus őrs térképészeti vezetésben részesül!
		vagy
Vezetőtisztem, ŐVKT foglalkozása (v. forgószínpadja): Népdal.
A távozáskor újból: „Őrs (v. VKT) fel! Vigyázz! – Pihenj!

3.2.2 Tábori (ill. altábori) folyamat bemutatása

Ha a napostiszt észreveszi (ill. jelentést kap az őrtől), hogy egy vendég, ill. vezetőtiszt belépett a táborba, eléje siet, kb. 15 m-es távolságban megáll, és hangosan vezényel: Tábor végezz! Vigyázz!, továbbá díszlépésben előlép, tiszteleg és jelentést ad: „Vezetőtisztem, XN napostiszt, 9. sz. Szt Jakab cserkészcsapat a foglalkozás alatt.”
(Ha az NT nem bízik a hangjában, „Végezz” – helyett egy hosszúsípjel is alkalmazható.)  
A vezényszóra mindenki a láthatáron megszakítja a tevékenységét és „Vigyázz!” állásban a vezénylő felé áll.
A jelentés után a NT kb. negyed fordulatot tesz, és a tábor felé vezényel: „Tábor pihenj!” Erre majd lehet folytatni az előzőket.
Továbbá a NT elkíséri az elöljárót a táborparancsnokhoz. Ha Ő nincs jelen, maga fogadja.

3.2.3 Vendégfogadás a felsorakozott csapatok előtt

A vezénylő MVT esetleg NT (de mindenképpen rá alkalmas tiszt). Csapatok igazodnak a 2.2.5 cikkely szerint.
Jelentés – fogadás:
Pl: (Nagytábor vigyázz! Jobbról tisztelegj!)
„Miniszterelnök helyettes úr, XY – MVT. A szövetségi csapatok az Ön tiszteletére felsorakoztak!”
						(Köszönöm.)

A vendég jobbra-, a vezénylő balra át-ot végzi, majd a vezénylő tiszt – egy lépéssel hátra maradva – díszlépéssel elkíséri a vendéget a tribünhöz.
(bal kézmozgás megáll – jobb kézzel tiszteleg a csapatoknak – kemény díszlépéssel halad, igazodva a vendéghez!)
A megállás után meg kell szűntetni a tisztelgést VIGYÁZZ! – vezényszóval.

4. A MENETELÉS

4.1 A menetlépés

A testtartás a Vigyázz! – állás. A lépés kezdete mindig a bal lábbal történik. (A felnőtt személyhez mérve lábunkat emeljük kb. 15 cm magasságba, lépés hossza kb. 70 cm. Az induló helyzet mindig a Vigyázz! – állás és a lépés is! Ez mindaddig tart, amíg a Pihenj! Vezényszó nem hangzik el!.
Vigyázz! – lépésben a lábunk folytonosan egyenesen ki van merevítve, a lábfejet mindig lefelé szorítva. A bal lábbal mindig keményebben lépünk. Párhuzamosan hozzátartozik a kézmozgás is.
Induló pozíció a következő:
A bal lábunk előre merevítve – jobb öklünk a has közepén, könyök hajlítva – bal karunk kb. 45 fokkal hátra és balra merevítve.
Ezt majd tükörképpen váltjuk. BAL – JOBB – BAL – JOBB…

Pihenj-lépés abban különbözik, hogy a lépés puhább és térdünket hajlítjuk.

4.2 A menetelés vezénylése

4.2.1 A menet indítása

Az egység megnevezése után a végrehajtási vezényszó:
„Irány…Lépés! (Futás!) In-dulj!”
a) Ha a vezénylő az egység elején megy, akkor a vezényszó:
„Irány utánam” Lépés! (Futás!) In-dulj!”
b) Ha a vezénylő nem áll az egység élén:
„Irány az úton! Lépés – In-dulj!”
c) vagy közben: „Balra – jobbra – kanyarodj! Egyenes irány!”

4.2.2 A menet megállítása

Mindig a Vigyázz!-lépésből. A végrehajtási vezényszó:
„Lépés! Állj!” vagy „Futás! Állj!”
A felszólítás „Lépés!” akkor hangzik el, amikor az egység bal lába van a talajon.
A végrehajtás: Az „Állj!”-szócska elhangzása után még egyet lépjünk előre a bal lábbal, majd a jobbat melléje zárva álljunk meg mozdulatlanul.

4.2.3 A helyben járás

A végrehajtási vezényszó: „Helyben!”. Haladó mozgássá való átalakítás vezényszava: „Teljes lépés!”, ami szintén bal lábra hangozzék el!

4.2.4 A lépésváltozások

A nehezen járható terep szakaszán (pl. keskenyített, lépcsőkön, erősen egyenlőtlen) szükség van a szabályos lépés megszüntetésére.
A vezényszó: „Lépést szüntess!”
És a felújító vezényszó: „Lépést igazíts!- Bal,     bal,      bal, jobb, bal!”

4.2.5 Menetelés énekszóval

Végrehajtás: Pihenj!-lépésben, először igazítjuk a lépést: B- J – B	NÓTA: Fel, fel vitézek, 3 – 4:
És a megállítás: pl.: NÓTA ÁLLJ! CSAPAT VIGYÁZZ! - -  MENET ÁLLJ!

4.3 Díszmenet, díszszemle

4.3.1 Tiszteletadás díszmenettel

Vezényszó: pl. Csapat vigyázz!
		Jobbról (balról) tiszte-legj!
Végrehajtás: A parancsnok kb. 10 m az elöljáró előtt hátranéz és vezényel: Csapat vigyázz! (De nem árt, ha előtte még igazítja a lépést!) Jobbról tiszte-legj! – Erre Ő tiszteleg kézzel, Jobbra nézz!-t csinálva. Balkéz marad szorosan kinyújtva a testnél.
Az alakzatban lévő cserkészek az utolsó szótagra megállítják a kéz mozgását, és jobbra néznek.
A befejezést jelző vezényszó: Csapat vigyázz! Pihenj!

4.3.2 Díszszemle

A csapatok oszlopalakzatként a felsorakozó vonalban állnak. A díszmenet a felsorakozottak megnevezése és Vigyázz! – vezényszó után 3-as ütemben indul.
1.	DÍSZMENET
2.	X.sz. csapata
3.	MENET - INDULJ!

Végrehajtás: 
1) (csapatparancsnokok kilépnek 6 lépéssel, zászlósok őrsökkel együtt) 3 lépéssel és balra fordulva lépnek a csapat elé, előre nézve.
2) X. sz. csapat parancsnoka Hátra arc-ot csinál
3) „MENET (a karmester felemeli a pálcát)	INDULJ!”: indul a zene, az indító csapat parancsnoka vezényel: „Csapat utánam, Menet in-dulj! „ És elindul a megbeszélt vonalra. – („Csapat pihenj!”)
Sorban következik a többi csapat.
Az elöljáró előtt kb. 30 m igazítják a lépést, majd 10 m-rel előtte: „Csapat- Vigyázz! Jobbról (balról) tisztelegj!”
További 10 m után „Csapat – Vigyázz! Pihenj!” És visszamenetelnek az induló helyre, amelyet jó kijelölni. A helyük elfoglalása előtt cspk. Vezényel: „Csapat-Vigyázz! Egyenes irány!” Ő maga + zászlósok közben jobbra térnek, igazodva a csapat velük együtt az érkezési vonalra ér. „Menet-állj! Pihenj!”

4.4 Fordulatok a menetközben (tiszti gyakorlat)

4.4.1 Balra át!

A vezényszó bal lábra kezdődik. Az „át!”-nál megállítjuk a kézmozgást (-jobb láb hátra maradt).
I.ütem: teszünk fél lépést jobb lábbal
II.ütem:: fordulat balra
Következik a teli lépés bal lábbal és párhuzamosan indul a kézmozgás is.

4.4.2 Hátra arc!

A művelet azonos 4.41 ponttal, csak a II. ütemnél Hátra arcot csinálunk.

4.4.3 Jobbra át!

A vezényszó jobb lábra kezdődik. Az „át!”-nál megállítjuk a kézmozgást (-bal láb hátra maradt).
I.  ütem: Teszünk fél lépést bal lábbal és fordulatot jobbra
II. ütem: Teszünk + negyed lépést jobb lábbal
Következik a teli lépés bal lábbal és párhuzamosan indul a kézmozgás is.

Átdolgozta: Smola Jarosláv Bence cst.

Jóváhagyta a SZCST 2003. május 2-án Dunaszerdahelyen.
Érvénybe lép a jóváhagyás napjától.